《后苦雨行》
元代·方回

七昼夜雨可已否，五更屋角万马走。
击碎屋瓦如拳然，三桥街中人乘船。
五斗陈米已万钱，籴且无之矧借旃。
一檐十蛛不成网，亿万万喙饥可想。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。